อายุ17 ไม่มีผู้ปกครองพบแพทย์ได้ไหมครับ
สวัสดีค่ะ หากเป็นการตรวจโรคทั่วไป ไม่จำเป็นต้องพาผู้ปกครองไปด้วยค่ะ แต่หากต้องมีการทำหัตถการทางการแพทย์ เช่น การให้ยาทางหลอดเลือด ผ่าตัดเล็ก ผ่าตัดใหญ่ เป็นต้น หรือต้องมีการตรวจเพิ่มเติมต่างๆ เช่น เอ๊กซเรย์ อัลตราซาวด์ หรือต้องนอนค้างในสถานพยาบาล ต้องมีผู้ปกครองหรือผู้แทนเซ็นต์ยินยอมให้ทำการรักษาค่ะ หรือหากเป็นการเจ็บป่วยที่รุนแรง ที่ต้องตัดสินใจเลือกแนวทางในการรักษาซึ่งอาจมีผลต่อชีวิต ต้องมีผู้ปกครองหรือผู้แทนในการตัดสินใจร่วมด้วยค่ะ